text: Politiet advarer motorbåde mod ræs
  21 april 2015 kl. 12.23
  Hvis du sejler tæt på kysten i din motorbåd, må hastigheden max. være fem knob ifølge nye regler.
  Der er kommet nye regler for motorbåde ud for kyststrækningen fra nord for Horsens til kysten syd for Kolding, advarer Sydøstjyllands politi.
  Ifølge reglerne må man ikke støje eller sejle mere end fem knob i timen, hvis man ikke er længere væk end 300 meter fra kysten.
  Der er dog en undtagelse: Speedbåde, der skal trække en vandskiløber, må gerne sejle hurtigere end fem knob ? men det skal være vinkelret på kysten, og der må ikke være badende og andre sejlende i sejlretningen. 
  Og så skal speedbåden have mindst to personer over 18 år ombord.
  Mere om de nye regler på linket nedenunder.
  Nye regler
  